ایستانبول دنیزلرینه اوچونجو کؤرپو علاوه ائدیلدی: یاووز سلطان سلیم کؤرپوسو دونیا لیدرلری‌نین ده قاتیلدیغی مراسیمله آچیلدی.
تورکیه‌نین دؤولت باشچی‌سی رجب طیب اردوغان چیخیشیندا بو سؤزلری دئدی: "بو میللت نیه لاییق‌دیرسه، هامی‌سینا نایل اولا‌جاق. چونکی معاصر مدنیت‌لر سویه‌سی‌نین اوستونه چیخماق دانیشماقلا دئییل، عمل ایله اولور.
هم تکرلی، هم ریلی نقلیات کئچیدی اولان بو کؤرپو دونیادا اؤزونه مخصوص یئری آلا‌جاق. حال-حاضردا ایفتیخارلا سئیر ائتدیگیمیز بو کؤرپوده دونیانین فیلم‌لری بئله چکیله‌جک.
دؤولت باشچی‌سی کانال ایستانبول ایله چاناققالا کؤرپوسونون اینشااتی‌نین دا اؤنوموزدکی گون‌لرده باشلاناجاغینی قئید ائتدی.
سون گون‌لرده یاشانان ترور حادثه‌لرینه ده توخونان دوولت باشچیسی، تورک میللتی‌نین آراسینا نیفاق سالماق ایسته‌ین‌لرین 15 ژوئیه گئجه‌سی اویون‌لاری‌نین پوزولدوغونو ایفاده ائده‌رک، چئوریلیش جهدی اوغورسوز اولونجا ترور تشکیلات‌لاری پ.ک.ک و داعش ایله گئرچک اوزلرینی بیر دفعه داها گؤستردیلر تورکیه ترورلا موباریزه‌ده گئری آددیم آتمادی جرابلس عملیاتی باشلاینجا بونلار یئنی فتنه‌لر تورتمه‌‌یه باشلادیلار. پرزیدنت اردوغان، جمهوریتچی خالق پارتیسینین لیدری کمال کیلیچداروغلونا ایستیقامت‌لی هوجومو بئله دیرلندیردی.
تورکیه بؤیوک میللت مجلیسینین صدری ایسماعیل کاهرامان دا اؤز نؤوبه‌سینده بو سؤزلری دئدی: "تورکیه‌میز اینکیشاف ائتدیکجه و بئله اثرلر اینشا ائدرسه اؤنونو کسمک ایستییرلر. یاخین بیر زماندا یئنه قارا بیر گون یاشادیق، اما 20 ساعت عرضینده اونو دا سوووشدوردوق."
باش ناظیر بینالی ییلدیریم یاووز سلطان سلیم کؤرپوسونون تکجه ایستانبول خالقینا دئییل، هم ده اوزاق شرقدن - چین‌دن یولا آلیب لندن شهرینه قدر گئدن تاریخی ایپک یولون‌داکی بوتون سفرلره خیدمت ائدجگینی بئله ایفاده ائتدی: "بو کؤرپو اینسان‌لیغی بیر-بیرینه باغلایان و مدنیت‌لری بیر-بیریله گؤروش‌دورن ان گؤزل اثرلرین باشیندا گلیر."
ایستانبول بوغازی‌نین قاراد‌نیزه باخان شیمال طرفینده اینشا ائدیلن کؤرپونون آدی 9-جو عثمانلی سلطانی یاووز سلطان سلیم‌ه اتحافن وئریلیب. "تیک -ایشلت- گیری وئر" مدل ایله 39 آیدا تامام‌لانان کؤرپو تخمینن 4.5 میلیارد دول‌لارا باشا گلیب. ایستانبولون آوروپا و آسیا یاخا‌لارینی 3-جو دفعه بیر-بیرینه باغلایان کؤرپو 8 شریت قورو یولو، 2 شریت دمیریولو اولا‌راق عمومی لیکده 10 شریتدن عبارت‌دیر.
یاووز سلطان سلیم کؤرپوسو 59 متر گئنیش‌لیگی ایله دونیانین ان گئنیش، 1408 مترلیک آچیق‌لیغی ایله اوزرینده ریلی سیستم اولان ان اوزون و 320 متردن آرتیق یوکسک‌لیگیله دونیانین ان هوندور کوله‌یه مالیک آسما کؤپروسودور.
